בראשית פרק כב: עקידת יצחק

מבוא

פרק כ"ב הוא אחד הפרקים המכוננים בתולדות עם ישראל, 'עקידת יצחק' היא אחת הדוגמאות המשמעותיות ביותר ל"זכות האבות" שמגנה על עם ישראל, ומשמשת כמוטיב מרכזי בתפילות הימים הנוראים - בכלל, ובתפילת ראש השנה - בפרט. מעבר לכך, הפכה "עקידת יצחק" לסמל של עמידה בניסיון ונכונות אין סופית להקרבה כל קידוש ה'.

שאלה מכוונות למידה

א. מהי תכלית הניסיון שמנסה ה' את אברהם על פי דעות שונות?

ב. מה אנו מגלים אודות אברהם מן הדרך בה הוא מבצע את הצו האלהי?

ג. מדוע ארכה הדרך שלושה ימים?

ד. מה נתחדש בהבטחה בפרקנו מעבר להבטחות הקודמות עליהן למדו?

|  |
| --- |
| מטרת הניסיון  |

בראשית כב

(א) וַיְהִי אַחַר הַדְּבָרִים הָאֵלֶּה וְהָאֱלֹהִים נִסָּה אֶת אַבְרָהָם וַיֹּאמֶר אֵלָיו אַבְרָהָם וַיֹּאמֶר הִנֵּנִי:

(ב) וַיֹּאמֶר קַח נָא אֶת בִּנְךָ אֶת יְחִידְךָ אֲשֶׁר אָהַבְתָּ אֶת יִצְחָק

 וְלֶךְ לְךָ אֶל אֶרֶץ הַמֹּרִיָּה וְהַעֲלֵהוּ שָׁם לְעֹלָה עַל אַחַד הֶהָרִים אֲשֶׁר אֹמַר אֵלֶיךָ:

תלמידי 3 יחידות צריכים להכיר דעה אחת , ותלמידי 5 יחידות צריכים להכיר שתי דעות ואף לדעת להשוות ביניהן.

1. "וְהָאֱלֹהִים נִסָּה אֶת אַבְרָהָם", מה הקושי הרעיוני בדברים הללו?

|  |
| --- |
| בראשית כב, א"וְהָאֱלֹהִים **נִסָּה** אֶת אַבְרָהָם" |
| **רמב"ן בראשית כב, א** והאלהים נסה את אברהם - ענין הניסיון הוא לדעתי, בעבור היות מעשה האדם רשות מוחלטת בידו (בחירה חופשת מוחלטת בידו), אם ירצה יעשה ואם לא ירצה לא יעשה, **יקרא "ניסיון" מצד המנוסה**, **אבל המנסה יתברך יצווה בו להוציא הדבר מן הכח אל הפועל,** להיות לו שכר - מעשה טוב, לא שכר - לב טוב בלבד. ודע כי "ה' צדיק יבחן" (תהלים יא ה), כשהוא יודע בצדיק שיעשה רצונו וחפץ להצדיקו יצוה אותו בניסיון, ולא יבחן את הרשעים אשר לא ישמעו. **והנה כל הניסיונות שבתורה לטובת המנוסה.** | **רמב"ם מורה נבוכים חלק ג, פרק כד (תרגום מיכאל שוורץ)**דע שכּל ניסיון המופיע בתורה מטרתו ומשמעותו **רק שידעו האנשים** מה ראוי להם לעשׂות, או מה הם חייבים להאמין... פרשת אברהם בעקידה... **להודיענו את קצה גבול האהבה לאל יתעלה והיראה מפניו, עד איזה גבול הן מגיעות**. לכן נצטווה בפרשה זאת, אשר לא ישתוו אליה מסירת ממון ולא מסירת נפש, אלא זה מעל ומעבר לכל מה שאפשר שיארע במציאות, דבר שאין לדמות שטבע האדם ייענה לו. |

1. עיין בדבריהם של הרמב"ן והרמב"ם, המציגים שתי שיטות שונות למטרת ניסיון העקדה, וענה:

א. מה מטרת ניסיון העקדה לפי כל שיטה? (הסבר בלשונך את המשפטים המודגשים).

ב. מה הדבר השווה בין שתי השיטות? ומה ההבדל העקרוני בין שתי השיטות?

|  |
| --- |
| דרך הציווי ותגובת אברהם  |

מה בין ה"לך לך" הראשון ל"לך לך" האחרון?

|  |  |
| --- | --- |
| בראשית יב, א-הוַיֹּאמֶר ה' אֶל אַבְרָםלֶךְ לְךָמֵאַרְצְךָ וּמִמּוֹלַדְתְּךָ וּמִבֵּית אָבִיךָאֶל הָאָרֶץאֲשֶׁר אַרְאֶךָּ:וְאֶעֶשְׂךָ לְגוֹי גָּדוֹלוַאֲבָרֶכְךָ וַאֲגַדְּלָה שְׁמֶךָ וֶהְיֵה בְּרָכָה:וַאֲבָרֲכָה מְבָרְכֶיךָ וּמְקַלֶּלְךָ אָאֹרוְנִבְרְכוּ בְךָ כֹּל מִשְׁפְּחֹת הָאֲדָמָה:וַיֵּלֶךְ אַבְרָם... אַרְצָה כְּנַעַן... | בראשית כב, ב-גוַיֹּאמֶרקַח נָא אֶת בִּנְךָ אֶת יְחִידְךָ אֲשֶׁר אָהַבְתָּ אֶת יִצְחָקוְלֶךְ לְךָאֶל אֶרֶץ הַמֹּרִיָּה וְהַעֲלֵהוּ שָׁם לְעֹלָה עַל אַחַד הֶהָרִים אֲשֶׁר אֹמַר אֵלֶיךָ:...וַיֵּלֶךְ אֶל הַמָּקוֹם אֲשֶׁר אָמַר לוֹ הָאֱלֹהִים... |
| **אברהם נדרש לוותר על**\_\_\_\_\_\_\_ | **אברהם נדרש לוותר על**\_\_\_\_\_\_\_ |

1. עיין בשני ניסיונות ה"לך לך" שהוטלו על אברהם. והשווה ביניהם:

א. מצא שלוש נקודות דומות (בתוכן ו/או ובצורה) לשני התיאורים. סמן אותן בצבעי מרקר שונים בטבלה, והסבר אותן בלשונך.

ב. דווקא בגלל הדמיון הרב בין שתי הפרשיות כדאי לבדוק היטב ולחפש את ההבדלים בין שתי הפרשיות. מצא הבדל משמעותי בין שני הניסיונות.

ג. השלם בטבלה, על מה אברהם נדרש לוותר בכל אחד משני הניסיונות הללו?

ד. איזה ניסיון קשה יותר? נמק.

הציווי

בראשית כב, ב

וַיֹּאמֶר קַח נָא אֶת בִּנְךָ... וְהַעֲלֵהוּ שָׁם לְעֹלָה...

רש"י

קח נא - אין "נא" אלא לשון בקשה, אמר לו: 'בבקשה ממך עמוד לי בזה הניסיון, שלא יאמרו הראשונות לא היה בהן ממש'.

1. לפי רש"י, מדוע הציווי של ה' לאברהם להקריב את בנו כתוב בלשון בקשה?

בראשית כב, ב

וַיֹּאמֶר קַח נָא אֶת בִּנְךָ אֶת יְחִידְךָ אֲשֶׁר אָהַבְתָּ אֶת יִצְחָק

וְלֶךְ לְךָ אֶל אֶרֶץ הַמֹּרִיָּה וְהַעֲלֵהוּ שָׁם לְעֹלָה עַל אַחַד הֶהָרִים אֲשֶׁר אֹמַר אֵלֶיךָ:

**רש"י**

את בנך - אמר לו: שני בנים יש לי,

אמר לו: "את יחידך", אמר לו: זה יחיד לאמו וזה יחיד לאמו,

אמר לו: "אשר אהבת", אמר לו: שניהם אני אוהב,

אמר לו: את יצחק.

ולמה לא גילה לו מתחלה?

שלא לערבבו פתאום, ותזוח דעתו עליו ותטרף,

וכדי לחבב עליו את המצוה,

וליתן לו שכר על כל דבור ודבור.

1. עיין בפסוק ב ובדברי רש"י, וענה:

א. מה הקושי הסגנוני בלשון הפסוק שרש"י **בראשית דבריו** מבסס את פירושו? וכיצד הוא מיישב את הקושי?

ב. הסבר את שאלת רש"י: "ולמה לא גילה לו מתחלה?"

ג. הסבר, מה הן **שלושת** **הפתרונות** השונים שמציע רש"י לשאלה שהוא העלה?

הביצוע

בראשית כב

(ג) וַיַּשְׁכֵּם אַבְרָהָם בַּבֹּקֶר וַיַּחֲבֹשׁ אֶת חֲמֹרוֹ וַיִּקַּח אֶת שְׁנֵי נְעָרָיו אִתּוֹ וְאֵת יִצְחָק בְּנוֹ וַיְבַקַּע עֲצֵי עֹלָה

 וַיָּקָם וַיֵּלֶךְ אֶל הַמָּקוֹם אֲשֶׁר אָמַר לוֹ הָאֱלֹהִים:

(ד) בַּיּוֹם הַשְּׁלִישִׁי וַיִּשָּׂא אַבְרָהָם אֶת עֵינָיו וַיַּרְא אֶת הַמָּקוֹם מֵרָחֹק:

(ה) וַיֹּאמֶר אַבְרָהָם אֶל נְעָרָיו שְׁבוּ לָכֶם פֹּה עִם הַחֲמוֹר וַאֲנִי וְהַנַּעַר נֵלְכָה עַד כֹּה וְנִשְׁתַּחֲוֶה וְנָשׁוּבָה אֲלֵיכֶם:

(ו) וַיִּקַּח אַבְרָהָם אֶת עֲצֵי הָעֹלָה וַיָּשֶׂם עַל יִצְחָק בְּנוֹ וַיִּקַּח בְּיָדוֹ אֶת הָאֵשׁ וְאֶת הַמַּאֲכֶלֶת וַיֵּלְכוּ שְׁנֵיהֶם יַחְדָּו:

(ז) וַיֹּאמֶר יִצְחָק אֶל אַבְרָהָם אָבִיו וַיֹּאמֶר אָבִי וַיֹּאמֶר הִנֶּנִּי בְנִי וַיֹּאמֶר הִנֵּה הָאֵשׁ וְהָעֵצִים וְאַיֵּה הַשֶּׂה לְעֹלָה:

(ח) וַיֹּאמֶר אַבְרָהָם אֱלֹהִים יִרְאֶה לּוֹ הַשֶּׂה לְעֹלָה בְּנִי וַיֵּלְכוּ שְׁנֵיהֶם יַחְדָּו:

בראשית כב , ג

**וַיַּשְׁכֵּם** אַבְרָהָם בַּבֹּקֶר **וַיַּחֲבֹשׁ** אֶת חֲמֹרוֹ **וַיִּקַּח** אֶת שְׁנֵי נְעָרָיו אִתּוֹ וְאֵת יִצְחָק בְּנוֹ **וַיְבַקַּע** עֲצֵי עֹלָה

**וַיָּקָם וַיֵּלֶךְ** אֶל הַמָּקוֹם אֲשֶׁר אָמַר לוֹ הָאֱלֹהִים:

1. מה ניתן ללמוד מריבוי הפעלים בפסוק אחד בפסוק ג'?

רש"י בראשית כב, ג

וישכם - נזדרז למצוה.

ויחבש - הוא בעצמו ולא צוה לאחד מעבדיו, ש'האהבה מקלקלת השורה'.

1. א. כתוב בלשונך, מנין לומד רש"י על רצונו העז של אברהם לקיים את ציווי ה'? פרט שני לימודים.

ב. הסבר את הביטוי שמופיע ברש"י, 'האהבה מקלקלת השורה', וכיצד הוא קשור לענייננו?

"בַּיּוֹם הַשְּׁלִישִׁי..."

בראשית כב

(ג) ...וַיָּקָם וַיֵּלֶךְ אֶל הַמָּקוֹם אֲשֶׁר אָמַר לוֹ הָאֱלֹהִים:

(ד) **בַּיּוֹם הַשְּׁלִישִׁי** וַיִּשָּׂא אַבְרָהָם אֶת עֵינָיו וַיַּרְא אֶת הַמָּקוֹם מֵרָחֹק:

רמב"ם מורה נבוכים חלק ג, פרק כד (תרגום מיכאל שוורץ)

...ומיהר לשחוט אותו כעבור כמה ימים. כי לו עשׂה זאת מייד בשעת מתן הצו, היה זה מעשׂה של תדהמה ובלבול בלי מיצוי ההתבוננות. ואילו כאשר עשׂה זאת כעבור כמה ימים אחרי מתן הצו אליו היה זה מעשׂה מתוך מחשבה ושיקול-דעת אמיתי והתבוננות במה שמתחייב ממצוותו יתעלה לאמיתה ומאהבתו ויראתו, ולא ראוי לטעון למצב אחר ולא להשפעת שום היפעלות.

1. לפי הרמב"ם, מדוע הקב"ה רצה שאברהם ילך שלושה ימים עד למקום העקדה?

"וַיֵּלְכוּ שְׁנֵיהֶם יַחְדָּו"

בפסוקים ה-ח מופיע פעמיים הביטוי **"וַיֵּלְכוּ שְׁנֵיהֶם יַחְדָּו"**. בין שתי ההופעות של ביטוי זה מתנהל דו-שיח בין אברהם לבנו יצחק.

בראשית כב

(ה) וַיֹּאמֶר אַבְרָהָם אֶל נְעָרָיו שְׁבוּ לָכֶם פֹּה עִם הַחֲמוֹר וַאֲנִי וְהַנַּעַר נֵלְכָה עַד כֹּה וְנִשְׁתַּחֲוֶה וְנָשׁוּבָה אֲלֵיכֶם:

(ו) וַיִּקַּח אַבְרָהָם אֶת עֲצֵי הָעֹלָה וַיָּשֶׂם עַל יִצְחָק בְּנוֹ וַיִּקַּח בְּיָדוֹ אֶת הָאֵשׁ וְאֶת הַמַּאֲכֶלֶת **וַיֵּלְכוּ שְׁנֵיהֶם יַחְדָּו**:

(ז) וַיֹּאמֶר יִצְחָק אֶל אַבְרָהָם אָבִיו וַיֹּאמֶר אָבִי וַיֹּאמֶר הִנֶּנִּי בְנִי וַיֹּאמֶר הִנֵּה הָאֵשׁ וְהָעֵצִים וְאַיֵּה הַשֶּׂה לְעֹלָה:

(ח) וַיֹּאמֶר אַבְרָהָם אֱלֹהִים יִרְאֶה לּוֹ הַשֶּׂה לְעֹלָה בְּנִי **וַיֵּלְכוּ שְׁנֵיהֶם יַחְדָּו**:

רש"י בראשית כב, ו

וילכו שניהם יחדיו - אברהם שהיה יודע שהולך לשחוט את בנו היה הולך ברצון ושמחה כיצחק שלא היה מרגיש בדבר.

רש"י בראשית כב, ח

יראה לו השה - כלומר יראה ויבחר לו השה, ואם אין שה, לעולה בני. ואף על פי שהבין יצחק שהוא הולך לישחט, וילכו שניהם יחדו בלב שוה.

1. עיין בדברי רש"י, וענה:

א. (1) לפי פירוש רש"י על פסוק ח', פסק את המשפט הבא: **"וַיֹּאמֶר אַבְרָהָם אֱלֹהִים יִרְאֶה לּוֹ הַשֶּׂה לְעֹלָה בְּנִי"**,

 והסבר מה המשמעות של דברי אברהם לפי הפיסוק הזה.

(2) מה השינוי המשמעותי שחל בתודעתו של יצחק בין הפעם הראשונה שנאמר "וַיֵּלְכוּ שְׁנֵיהֶם יַחְדָּו" (ו) לבין הפעם השנייה שנאמר "וַיֵּלְכוּ שְׁנֵיהֶם יַחְדָּו" (ח)?

ב. הביטוי "וילכו שניהם יחדו" מופיע בשני שלבים של הסיפור גם בפסוק ו' וגם בפסוק ח'.

(1) לפי רש"י, מה המשותף ביניהם?

(2) לפי רש"י, מה ההבדל ביניהם?

|  |
| --- |
| העקידה והבטחת ה' בעקבותיה |

העקידה

בראשית כב

(ט) וַיָּבֹאוּ אֶל הַמָּקוֹם אֲשֶׁר אָמַר לוֹ הָאֱלֹהִים

 וַיִּבֶן שָׁם אַבְרָהָם אֶת הַמִּזְבֵּחַ וַיַּעֲרֹךְ אֶת הָעֵצִים וַיַּעֲקֹד אֶת יִצְחָק בְּנוֹ וַיָּשֶׂם אֹתוֹ עַל הַמִּזְבֵּחַ מִמַּעַל לָעֵצִים:

(י) וַיִּשְׁלַח אַבְרָהָם אֶת יָדוֹ וַיִּקַּח אֶת הַמַּאֲכֶלֶת לִשְׁחֹט אֶת בְּנוֹ:

(יא) וַיִּקְרָא אֵלָיו מַלְאַךְ ה' מִן הַשָּׁמַיִם וַיֹּאמֶר אַבְרָהָם אַבְרָהָם וַיֹּאמֶר הִנֵּנִי:

(יב) וַיֹּאמֶר אַל תִּשְׁלַח יָדְךָ אֶל הַנַּעַר וְאַל תַּעַשׂ לוֹ מְאוּמָה

 כִּי עַתָּה יָדַעְתִּי כִּי יְרֵא אֱלֹהִים אַתָּה וְלֹא חָשַׂכְתָּ אֶת בִּנְךָ אֶת יְחִידְךָ מִמֶּנִּי:

(יג) וַיִּשָּׂא אַבְרָהָם אֶת עֵינָיו וַיַּרְא וְהִנֵּה אַיִל אַחַר נֶאֱחַז בַּסְּבַךְ בְּקַרְנָיו

 וַיֵּלֶךְ אַבְרָהָם וַיִּקַּח אֶת הָאַיִל וַיַּעֲלֵהוּ לְעֹלָה תַּחַת בְּנוֹ:

(יד) וַיִּקְרָא אַבְרָהָם שֵׁם הַמָּקוֹם הַהוּא ה' יִרְאֶה אֲשֶׁר יֵאָמֵר הַיּוֹם בְּהַר ה' יֵרָאֶה:

|  |
| --- |
| בראית כב, יב"...כִּי **עַתָּה יָדַעְתִּי** כִּי יְרֵא אֱלֹהִים אַתָּה וְלֹא חָשַׂכְתָּ אֶת בִּנְךָ אֶת יְחִידְךָ מִמֶּנִּי" |
| **רמב"ן בראשית כב, יב** כי עתה ידעתי - מתחילה היתה יראתו בכח, לא יצא לפועל במעשה הגדול הזה, ועתה נודעה במעשה, והיה זכותו שלם, ותהי משכורתו שלימה מעם ה' אלהי ישראל. | **רמב"ם מורה נבוכים חלק ג, פרק כד (תרגום מיכאל שוורץ)**לכן אמר לו המלאך: "כי עתה ידעתי כי ירא אלהים אתה", כלומר: במעשה הזה אשר בגללו יאמר עליך "ירא אלהים" - ידעו כל בני האדם מה הוא קצה גבול יראת ה'. |

תלמידי 3 יחידות צריכים להכיר דעה אחת , ותלמידי 5 יחידות צריכים להכיר שתי דעות.

1. "כִּי **עַתָּה יָדַעְתִּי** כִּי יְרֵא אֱלֹהִים אַתָּה".

א. מה הקושי הרעיוני בדברים הללו?

ב. לפי הרמב"ן והרמב"ם, מה נודע כתוצאה מן העמידה בניסיון? ולמי זה נודע?

ג. כיצד דברי הרמב"ן והרמב"ם עונים על הקושי הרעיוני שהעלינו בסעיף א?

ד. שים לב פירושיהם של הרמב"ן והרמב"ם לפסוק יב: "כִּי עַתָּה יָדַעְתִּי כִּי יְרֵא אֱלֹהִים אַתָּה" תואמת את פירושיהם על לפסוק א: "וְהָאֱלֹהִים נִסָּה אֶת אַבְרָהָם" (ראה שאלה 1), הסבר כיצד?

השבועה והברכה

בראשית כב

(טו) וַיִּקְרָא מַלְאַךְ ה' אֶל אַבְרָהָם שֵׁנִית מִן הַשָּׁמָיִם:

(טז) וַיֹּאמֶר בִּי נִשְׁבַּעְתִּי נְאֻם ה' כִּי **יַעַן אֲשֶׁר עָשִׂיתָ אֶת הַדָּבָר הַזּ**ֶה וְלֹא חָשַׂכְתָּ אֶת בִּנְךָ אֶת יְחִידֶךָ:

(יז) כִּי בָרֵךְ אֲבָרֶכְךָ וְהַרְבָּה אַרְבֶּה אֶת זַרְעֲךָ כְּכוֹכְבֵי הַשָּׁמַיִם וְכַחוֹל אֲשֶׁר עַל שְׂפַת הַיָּם וְיִרַשׁ זַרְעֲךָ אֵת שַׁעַר אֹיְבָיו:

(יח) וְהִתְבָּרֲכוּ בְזַרְעֲךָ כֹּל גּוֹיֵי הָאָרֶץ עֵקֶב אֲשֶׁר שָׁמַעְתָּ בְּקֹלִי:

(יט) וַיָּשָׁב אַבְרָהָם אֶל נְעָרָיו וַיָּקֻמוּ וַיֵּלְכוּ יַחְדָּו אֶל בְּאֵר שָׁבַע וַיֵּשֶׁב אַבְרָהָם בִּבְאֵר שָׁבַע: פ

הרמב"ן שלהלן מציין שההבטחה שקיבל אברהם בפרקינו היא איננה הראשונה, אלא הבטחות מעין אלו נאמרו לו כמה פעמים בעבר, אלא שהפעם, ההבטחה בפרקינו שונה מההבטחות קודמות **בזכות המעשה הגדול שהוא עשה** - עקידת יצחק. זכות זה הביאה לכך שהפעם אברהם זכה **לתוספת ברכה**. נעיין בדבריו:

* רמב"ן בראשית כב, טז

יען אשר עשית את הדבר הזה - גם מתחילה (לעיל יג טז, טו ה) הבטיחו כי ירבה את זרעו ככוכבי השמים וכעפר הארץ, **אבל עתה הוסיף לו** יען אשר עשית המעשה הגדול הזה, שנשבע בשמו הגדול, ושיירש זרעו את שער אויביו, והנה הובטח שלא יגרום שום חטא שיכלה זרעו, או שיפול ביד אויביו ולא יקום. והנה זו הבטחה שלימה בגאולה העתידה לנו.

1. אלו שלושה דברים התווספו בהבטחה הכתובה בפרקינו על ההבטחות הקדומות שקיבל אברהם?

|  |
| --- |
| ⌧ מה עבר על אברהם בשלושת הימים? |

****בראשית כב****

**(ג) וַיַּשְׁכֵּם אַבְרָהָם בַּבֹּקֶר וַיַּחֲבֹשׁ אֶת חֲמֹרוֹ וַיִּקַּח אֶת שְׁנֵי נְעָרָיו אִתּוֹ וְאֵת יִצְחָק בְּנוֹ וַיְבַקַּע עֲצֵי עֹלָה**

 **וַיָּקָם וַיֵּלֶךְ אֶל הַמָּקוֹם אֲשֶׁר אָמַר לוֹ הָאֱלֹהִים:**

**(ד) בַּיּוֹם הַשְּׁלִישִׁי וַיִּשָּׂא אַבְרָהָם אֶת עֵינָיו וַיַּרְא אֶת הַמָּקוֹם מֵרָחֹק:**

**פסוקים אלו מתארים מה אברהם עשה במשך שלושה ימים, אולם התורה לא מתארת לנו מה היו מחשבותיו, ומה היו הרגשותיו של אברהם בפרק זמן זה. ננסה להציע פתרון לשאלות אילו. אך תחילה נעסוק בשאלה שבהמשך נראה שהיא קשורה לעניין, והיא: בן כמה היה יצחק בזמן העקדה?**

****בן כמה היה יצחק בזמן העקדה?****

* ****סדר עולם רבה פרק א (וכך גם סובר רש"י)****

**אבינו יצחק היה כשנעקד על המזבח בן שלושים ושבע שנה.**

* ****אבן עזרא בראשית פרק כב****

**ורז"ל אמרו שהיה יצחק כאשר נעקד בן שלשים ושבע שנים. ואם דברי קבלה נקבל, ומדרך סברא אין זה נכון.**

**שהיה ראוי שתהיה צדקת יצחק גלויה, ויהיה שכרו כפול משכר אביו שמסר עצמו ברצונו לשחיטה, ואין בכתוב מאומה על יצחק.**

**ואחרים אמרו שהיה בן חמש שנים, גם זה לא יתכן, בעבור שנשא עצי העולה.**

**והקרוב אל הדעת שהיה קרוב לי"ג שנים, והכריחו אביו ועקדו שלא ברצונו. והעד (והראיה) שאביו הסתיר הסוד ממנו, ואמר "אלהים יראה לו השה", כי אילו אמר לו: אתה העולה, יתכן שיברח.**

1. עיין בדברי המדרש והאב"ע, וענה:

א. בן כמה היה יצחק בזמן העקדה? ומה המשמעות העיקרית לשאלה, בן כמה היה יצחק?

ב. מה הן שתי הראיות של האב"ע לשיטתו?

ג. הסבר את דברי האב"ע **"ואם דברי קבלה נקבל, ומדרך סברא אין זה נכון"**.

ד. **שאלה מאתגרת:** הבא עוד ראיות מן הכתוב לשיטת האב"ע?

* מילת המפתח "הנני"

המילה "הנני" היא מילת מפתח בסיפור העקדה, והיא מופיעה בשלוש מקומות מרכזים בסיפור: בהתחלה, באמצע ובסוף.

|  |  |  |
| --- | --- | --- |
| **פסוקים א-ב** | **פסוקים ז-ח** | **פסוקים י-ב** |
| וַיְהִי אַחַר הַדְּבָרִים הָאֵלֶּה וְהָאֱלֹהִים נִסָּה אֶת אַבְרָהָם וַיֹּאמֶר אֵלָיו: אַבְרָהָם וַיֹּאמֶר: **הִנֵּנִי**.וַיֹּאמֶר: קַח נָא אֶת בִּנְךָ אֶת יְחִידְךָ אֲשֶׁר אָהַבְתָּ אֶת יִצְחָק וְלֶךְ לְךָ אֶל אֶרֶץ הַמֹּרִיָּה וְהַעֲלֵהוּ שָׁם לְעֹלָה עַל אַחַד הֶהָרִים אֲשֶׁר אֹמַר אֵלֶיךָ. | ...וַיֹּאמֶר יִצְחָק אֶל אַבְרָהָם אָבִיו וַיֹּאמֶר: אָבִי וַיֹּאמֶר: **הִנֶּנִּי** בְנִי וַיֹּאמֶר: הִנֵּה הָאֵשׁ וְהָעֵצִים וְאַיֵּה הַשֶּׂה לְעֹלָה.וַיֹּאמֶר אַבְרָהָם: אֱלֹהִים יִרְאֶה לּוֹ הַשֶּׂה לְעֹלָה בְּנִי וַיֵּלְכוּ שְׁנֵיהֶם יַחְדָּו... | ...וַיִּשְׁלַח אַבְרָהָם אֶת יָדוֹ וַיִּקַּח אֶת הַמַּאֲכֶלֶת לִשְׁחֹט אֶת בְּנוֹ.וַיִּקְרָא אֵלָיו מַלְאַךְ ה' מִן הַשָּׁמַיִם וַיֹּאמֶר: אַבְרָהָם אַבְרָהָם וַיֹּאמֶר: **הִנֵּנִי**וַיֹּאמֶר: אַל תִּשְׁלַח יָדְךָ אֶל הַנַּעַר וְאַל תַּעַשׂ לוֹ מְאוּמָה כִּי עַתָּה יָדַעְתִּי כִּי יְרֵא אֱלֹהִים אַתָּה וְלֹא חָשַׂכְתָּ אֶת בִּנְךָ אֶת יְחִידְךָ מִמֶּנִּי. |

הפירוש של המילה "הנני" היא לא רק 'אני נוכח', אלא גם 'אני מוכן ומזומן לעשות את רצונך, ואת כל אשר תוֹרֶה עלי לעשות', ובלשון אור החיים הקדוש "הנני - פירוש, הריני מוכן לכל אשר תאמר אלי". נתמקד תחילה בשני ה"הנני" **הראשונים**.

1. לאור שיטת האב"ע **שיצחק - היה ילד קטן** בזמן העקדה, ולאור דברי אורח חיים הקדוש, שהמילה **"הנני" פירושה - מוכן ומזומן לעשות כרצונך**, ענה על השאלות הבאות:

א. מה הסתירה העולה משתי ההופעות הראשונות של המילה "הנני"?

ב. מה ניתן ללמוד מהסתירה הזו, על מה שעובר על אברהם בשלושת הימים שבהם הוא הולך לעקוד את בנו?

* מה עבר על אברהם בשלושת הימים?

ראינו שהכתוב ע"י המילה "הנני" רומז מה עבר על אברהם בשלושת הימים שבהם הוא הלך להקריב את בנו. אך בעוד שהכתוב רק רומז, המדרש כדרכו ממלא את החלל החסר, מרחיב ומצייר מה קרה בשלושת הימים הללו.

* מדרש תנחומא (ורשא) פרשת וירא סימן כב

קדמו השטן בדרך ונדמה לו כדמות זקן.

אמר לו: לאן אתה הולך?

אמר לו: להתפלל.

אמר לו: ומי שהולך להתפלל למה אש ומאכלת בידו ועצים על כתפו?

אמר לו: שמא נשהא יום או יומים ונשחט ונאפה ונאכל.

אמר לו: זקן, לא שם הייתי כשאמר לך הקדוש ברוך הוא קח את בנך. וזקן כמותך ילך ויאבד בן שנתן לו למאה שנה, לא שמעת המשל, מה שהיה בידו אבדו, ומבקש מאחרים. ואם תאמר: יהיה לך בן אחר. תשמע מן המשטין ותאבד נשמה שתחייב עליה בדין?!

אמר לו: לא משטין היה, אלא הקדוש ברוך הוא יתברך היה. לא אשמע ממך!

...

ביום השלישי -

וכי מאחר שהדרך קרובה למה נתעכב שלשת ימים כיון שראה שלא קבלו ממנו הלך השטן ונעשה לפניהם נהר גדול, מיד ירד אברהם לתוך המים והגיעו עד ברכיו.

אמר לנעריו: בואו אחרי.

ירדו אחריו.

כיון שהגיע עד חצי הנהר הגיע המים עד צוארו.

באותה שעה תלה אברהם עיניו לשמים, אמר לפניו: רבש"ע, בחרתני הודרתני ונגלית לי, ואמרת לי אני יחיד ואתה יחיד, על ידך יודע שמי בעולמי והעלה יצחק בנך לפני לעולה ולא עכבתי והריני עוסק בצוויך, ועכשיו באו מים עד נפש, אם אני או יצחק בני טובע מי יקיים מאמרך על מי יתייחד שמך?

אמר לו הקדוש ברוך הוא: חייך, שעל ידך יתיחד שמי בעולם,

מיד גער הקדוש ברוך הוא את המעין ויבש הנהר ועמדו ביבשה.

מה עשה השטן אמר לאברהם: "וְאֵלַי דָּבָר יְגֻנָּב" (איוב ד,יב) כך שמעתי מאחורי הפרגוד, השה לעולה ואין יצחק לעולה. אמר ליה: כך ענשו של בדאי שאפילו אומר אמת אין שומעין לו.

1. כיצד יש לפרש מדרש זה? מיהו השטן הנזכר במדרש? היעזר בדבריה של נחמה ליבוביץ.
* נחמה ליבוביץ, עיונים בספר בראשית, עמ' 139

מה משמעות דברי חז"ל אלה? כמו בהרבה מקומות כן גם במקומנו אין השיחה המתנהלת בין שניים אלא פרוייקטציה (השלכה) לחוץ, לעולם המוחש, של מה שמתנהל בפנים, בעולם המחשבה. אותו שטן בדמות זקן - אינו אלא קול לבו של אברהם ההומה בו באותם שלושה ימים. אחת לאחת קמים ספקותיו ומתייצבים לעומתו, ומשמיעים קולם - קול השטן.

מדבר קול הרגש האבהי: "בן שניתן לך למאה שנה..."

מדבר קול המוסר: "למחר יאמר לך: שופך דם אתה!"

"כיון שראה שלא קיבלו ממנו, הלך ונעשה לפניהם נהר גדול". מהו זה?

זהו אותו המכשול האובייקטיבי העומד על דרכך ואתה יכול להיאחז בו. "רציתי אך לא יכולתי, מנעוני מסיבות בלתי תלויות בי" - זהו המכשול הטכני שעומד פתאום על דרכי. בדברי חכמינו הוא מכשול טבעי - הנהר המפסיקני בדרכי. (בספרות בת זמננו אלה הם אמצעי התחבורה, האוטובוס שאיחרתיו...) באמת רציתי ללכת ולמלא חובתי, אך מה אעשה? מן השמים מעכבים. וכי יכול אברהם ללכת אל הר המוריה אם נהר מפסיק את דרכו?

מי שבאמת רוצה ומי שאמר לכל דברי השטן "על מנת כן", ייכנס גם לנהר עד ברכיו, עד צווארו. אין הנהר ואין שום מכשול מונע ממנו מלשמוע בקול ה'.

* ה"הנני" השלישי

ראינו שההתלבטות של אברהם כיצד לפעול רמוזה במקרא ע"י הסתירה במילה "הנני" שאותה אומר אברהם הן ל-ה' והן לבנו יצחק. ההתלבטות הזו נמשכת עד הרגע האחרון, ברגע האמת אברהם מחליט להישמע ל"הנני" שאמר לה', ולדחות את ה"הנני" שאמר לבנו יצחק. אך אז הקב"ה מתגלה אליו ופותר את הסתירה האיומה הזו בעזרת ה"הנני" השלישי. בבחינת **"שני כתובים המכחישים זה את זה עד שיבוא הכתוב השלישי ויכריע ביניהן":**

וַיִּשְׁלַח אַבְרָהָם אֶת יָדוֹ

וַיִּקַּח אֶת הַמַּאֲכֶלֶת לִשְׁחֹט אֶת בְּנוֹ.

וַיִּקְרָא אֵלָיו מַלְאַךְ ה' מִן הַשָּׁמַיִם

וַיֹּאמֶר: אַבְרָהָם אַבְרָהָם

**וַיֹּאמֶר: הִנֵּנִי**

**וַיֹּאמֶר: אַל תִּשְׁלַח יָדְךָ אֶל הַנַּעַר וְאַל תַּעַשׂ לוֹ מְאוּמָה**

כִּי עַתָּה יָדַעְתִּי כִּי יְרֵא אֱלֹהִים אַתָּה וְלֹא חָשַׂכְתָּ אֶת בִּנְךָ אֶת יְחִידְךָ מִמֶּנִּי.

(בראשית כב, י-ב)